《上林道》
宋代·李廌

忆昔驱车度函谷，解鞍访古骊山麓。
华清虽有亡国恨，绣岭犹存旧时木。
无情草木竞争春，不问兴亡自红绿。
汉家上林更萧瑟，宫殿荒基走麋鹿。
可怜乔木亦已无，五柞长杨今朴樕。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。